ગ્રામ્ય ભારત ભાવિ વિકાસમાં મોટું ગ્રોથ એન્જીન પૂરવાર થશે. કૃષિ, ઇન્ફ્રાસ્ટ્રકચર, કન્ઝમપ્શન અને ફાઇનાન્સિયલ સર્વિસ ક્ષેત્ર ગ્રામ્ય ભારતના રોકાણલક્ષી ક્ષેત્રો છે. શહેરીકરણની બીજી તરફ ગ્રામ્ય સ્તરે વધી રહેલી માગ અને વપરાશ એ ભાવિ વિકાસના મુખ્ય ભાગીદાર રહેશે જે જીડીપીના ગ્રોથમાં મોટો ભાગ ભજવશે એમ મહિન્દ્રા એન્ડ મહિન્દ્રા મ્યુચ્યુઅલ ફંડના આશુતોષ બિશ્નોઇનું માનવું છે. આથી જે કંપનીઓ આવા ક્ષેત્રોમાં ખાસ કરીને ગ્રામ્ય અને નાના શહેરો કે નગરોમાં જાણીતી અને પોતાનું વિશાળ માળખું ધરાવે છે તેઓ ભાવિ રોકાણ માટેની તક ઊભી કરે છે. ફંડની રૂરલ ભારત અને કન્ઝમ્પશન યોજના આના પર જ ફોક્સ કરીને રોકાણની નવી તકોને ઝડપવાના પ્રયાસ કરશે. લોકોની ખરીદશક્તિમાં સુધારો થવાની સાથે માગમાં પણ વધારો થયો છે.